open-index/open-wikipedia-markdown huggingface dataset:
Zbyněk Hubač

**Zbyněk Hubač** (født 1. september 1940 i Trutnov) er en tsjekkisk tidligere skihopper som konkurrerte for Tsjekkoslovakia.

Han deltok i den tysk-østerrikske hoppuka fra 1961 til 1973, og hadde en rekke gode sammenlagtplasseringer. Han ble nummer 3 i 1968/69 og 1970/71, nummer 5 i 1967/68 og nummer 8 i 1966/67. Han vant ett enkeltrenn i hoppuka, i Innsbruck 3. januar 1971.

I VM i Zakopane i 1962 ble han nummer 47 i normalbakken og nummer 53 i storbakken. Han var med i OL i 1964, 1968 og 1972. De beste plasseringene fikk han i Sapporo i 1972, der han ble nummer 11 i normalbakken og nummer 15 i storbakken.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Zhou Fang

**Zhou Fang** (kinesisk: 周昉, pinyin: *Zhōu Fǎng*, Wade-Giles: *Chou Fang*, født ca. 730, død ca. 800/810) var en ledende maler på Tang-dynastiets tid i Kina. Han var også kjen som *Zhou Jing Xuan* og *Zhong Lang*.  Zhou bodde i Tang-hovedstaden Chang'an. Han kom fra en adelsfamilie.

## Referanser


## Litteratur
* ''Skillful Court Lady Painters'', som beskriver verkene til Zhou Fang og Zhang Xuan

## Eksterne lenker
*
Miao Fu

**Miao Fu** (forenklet kinesisk: 缪辅, tradisjonell kinesisk: 繆輔, pinyin: *Miào Fǔ*, Wade-Giles: *Miao Fu*) var en kinesisk hoffmaler under  Mingdynastiet. Hans fødsels- og dødsår er ikke kjent, men han virket i Xuande-æraen.

Miao Fu ble født i Suzhou. 

Han er kjent for malerier av svømmende fisker.

## Litteratur
* *Zhongguo gu dai shu hua jian ding zu* (中国古代书画鑑定组). 2000. *Zhongguo hui hua quan ji* (中国绘画全集). Zhongguo mei shu fen lei quan ji. Beijing: Wenwu chubanshe. Volume 10.
## Eksterne lenker
*
Harald Vasbotten

**Harald Vasbotten** (født 9. november 1893 i Lenvik, død 15. mars 1973) var en norsk bryter som deltok i Sommer-OL 1920 i Antwerpen.

## Referanser


## Eksterne lenker
*
Danmark under EM i friidrett 2010

__TOC__
Danmark ved EM i friidrett 2010, avholdt i Barcelona i Spania mellom 27. juli og 1. august 2010, var representert med 17 utøvere (14 menn og 3 kvinner). Som den eneste av de større nordiske nasjonene tok Danmark ikke noen medaljer.

## Medaljeoversikt

## Deltagere

## Resultater
### [[100 meter under EM i friidrett 2010 - Menn|100 m herrer]]
*Jesper Simonsen
**Runde 1: 10.62 (Slått ut)

### [[400 meter under EM i friidrett 2010 – menn|400 m herrer]]
*Nicklas Hyde
**Runde 1: 48,65 (Slått ut)

### 400 m hekk damer
*Sara Petersen: 
**Runde 1: 57.28 (Årsbeste) (Slått ut)

### 800m herrer
*Andreas Bube
**Innledende heat: 26.-plass med 1.51,91 (Slått ut)

### 1500m herrer
*Morten Munkholm
**Innledende heat: 17.-plass med 3.43,05 (Slått ut)

### 10 000 m damer
*Maria Sig Møller: ga opp

### 4 x 400 m Herrer
*Jacob Fabricius Riis, Andreas Hjartbro Bube, Daniel B. Christensen, Nicklas Hyde
**Innlende heat: 15.-plass med 3.09,04 (Slått ut)

### [[Høydehopp under EM i friidrett 2010 – Menn|Høydehopp herrer]]
*Janick Klausen
**Kvalifisering: 2,15m (Slått ut)

### Stavsprang herrer
*Rasmus W. Jørgensen
**Kvalifisering: 19.-plass med 5,50m (personlig rekord) (Slått ut)

### Kulestøt herrer
*Kim Juhl Christensen
**Kvalifisering: 24.-plass med 18,20m (Slått ut)

### [[Lengdehopp under EM i friidrett 2010 – menn|Lengdesprang herrer]]
*Morten Jensen
**Kvalifisering: ikke noe gyldig sprang

### [[Maraton under EM i friidrett 2010 – menn|Maraton herrer]]
*Jesper Faurschou: 29.-plass med 2.28.34

## Referanser


## Eksterne lenker
* Deltagerliste
Kari Nissen Brodtkorb

**Kari Irene Nissen Brodtkorb** (født 1942) er en norsk arkitekt og tidligere arkitekturprofessor ved AHO. Hun er kjent som en av Norges fremste boligplanleggere, hvor komplekset *Stranden* på Aker Brygge i Oslo peker seg ut. For dette prosjektet ble hun tildelt Houens fonds diplom i 1994.

## Utdannelse, karriere og utmerkelser

Brodtkorb ble utdannet ved NTH og ble uteksaminert i 1965. Året etter begynte hun å arbeide som arkitekt ved Harald Hilles arkitektkontor, hvor hun var ansatt frem til 1971. Etter dette hadde hun egen praksis i Oslo frem til 1974, før hun fra 1977 og frem til 1985 var hun ansatt ved *Anker & Hølaas arkitektkontor*, hvorav de siste fem årene som partner. Etter dette startet hun egen praksis i Bærum i 1985. Som arkitekt stod hun bak en rekke særpregede boligprosjekter i Oslo, som ofte ble formet som landsbyer med referanser til hvit mellomeuropeisk modernisme. Eksempler på dette er Gullkroken (1986), Hofftunet (1988) og boliger ved Smestad hovedgård (1990).

Hennes kanskje mest kjente byggverk er bolig- og næringskomplekset *Stranden* på Aker Brygge i Oslo, som ble oppført i perioden 1987 til 1990. Bygget er oppført i tegl og svartmalt stål, og knytter en forbindelse til områdets eldre verftsarkitektur. Hun har blitt tildelt en rekke arkitekturpriser, blant annet Murverksprisen i 1988 for sitt forfatterskap, og Houens fonds diplom i 1994 for *Stranden*. For sistnevnte bygg ble hun også tildelt Norsk Stålkonstruksjonspris og European steel award i 1991. Prosjektet Lysaker brygge ble også tildelt Statens Byggeskikkpris i 2004. I perioden fra 1990 til 1994 var hun også professor i arkitektur ved Arkitekthøgskolen i Oslo (AHO).

I 2014 ble hun tildelt Anders Jahres kulturpris.

Under Arkitekturdagen 2016 ble hun tildelt æresmedlemskap i Norske arkitekters landsforbund.

## Utvalgt virke

* Gullkroken i Oslo (1982–1986) – 30 rekkehus.
* Hofftunet i Oslo (1984–1988) – 110 leiligheter.
* Smestad hovedgård i Oslo (1990) – 60 leiligheter.
* Stranden, Aker brygge (1987–1990) – boliger og næringslokaler.
* Karenslyst allé 12 og 14 i Oslo (1998) – næringsbygg.
* Haga golfklubb i Bærum (2003)
* Strandpromenaden i Kristiansand (2004) – 93 leiligheter.
* Centralhuset i Göteborg (2004) – stasjon, hotell, næringslokaler og spisesteder.
* Lysaker Brygge i Bærum (2004) – boliger og næringslokaler.

## Litteratur
* 

## Referanser


## Eksterne lenker
*  (Forfatter Peter Butenschøn)
* Brodtkorb.no – Arkitektkontoret Brodtkorb
Et lite under

***Et lite under*** er et musikkalbum med Maj Britt Andersen, utgitt i 1975. Dette er hennes første plate som soloartist.

## Sporliste
# «Et lite under»
# «1+1=2»
# «Veidemann»
# «Tenik å få leve hele livet engang til»
# «Fra nå av»
# «Se»
# «Min egen harlekin»
# «Torsdag kl. 15:25»
# «Lathans»
# «Du er mitt liv»
# «Sjakk»
# «Mona Lisa»

## Eksterne lenker
*
Dragefinne

**Dragefinne** er en art i gruppen regnbuefisker.
Det er en liten fisk som lever i ferskvann i Australia, Indonesia og Papua Ny-Guinea. 
Den blir opptil 5 cm lang SL. 
Hannene har større finner enn hunnene, og kraftigere farger. 
Ved gytingen blir eggene spredt mellom finbladete planter. De klekkes etter 8-12 dager.

## Eksterne lenker
* 
*
Sita Air

**Sita Air** er et flyselskap i Katmandu, Nepal, som opererer innenlandsflyvninger. Hovedbasen er på  Tribhuvan International Airport.

## Historie
Selskapet fikk sin driftstillatelse i  2000 og ble etablert i oktober 2000, fikk driftstillatelse, men var ikke istand til å starte flyvninger før  2003 på grunn av politisk uro i landet. Flyvningene startet 6. februar 2003 med en enkelt Dornier Do 228. Senere er tre  Dornier føyet til flåten. 2003. Selskapet har  180 ansatte.

## Destinasjoner

Sita Air opererer flyvninger til følgende innlands destinasjoner (juni 2010):

### Ruteflyvninger
* Biratnagar (BIR) – Biratnagar Airport
* Dang (DNP) – Dang Airport
* Dhangadhi (DHI) – Dhangadhi Airport
* Janakpur (JKR) – Janakpur Airport
* Jomsom (JMO) – Jomsom Airport
* Katmandu (KTM) – Tribhuvan International Airport **(Hub)**
* Lukla (LUA) – Tenzing-Hillary Airport
* Nepalgunj (KEP) – Nepalgunj Airport
* Pokhara (PKR) – Pokhara Airport
* Tumlingtar (TMI) – Tumlingtar Airport

### Frakt- charterflyvninger
* Bajhang (BJH) – Bajhang Airport
* Chaurjhari (HRJ) – Chaurjhari Airport
* Jumla (JUM) – Jumla Airport
* Simikot (IMK) – Simikot Airport

## Flåte

Pr. mai 2010 omfattet Sitas flåte følgende fly::

* 4 – Dornier 228-202,

## Uhell og hendelser

*1 Oktober 2004 fikk en av selskapets Dornier Do 228 havari under landing på  Lukla Airport da nesehjulet kollapset under landing på plassens eneste rullebane. Resultatet ble at flyplassen måtte stenger i to dager.

## Referanser
 

## Eksterne lenker
*
Thorbjørn Bergersen

**Thorbjørn Birger Bergersen** (født 1930) er en norsk, pensjonert generalmajor og heraldiker. Han er kjent for å ha utformet heraldiske våpen, faner og medaljer for det norske Forsvaret.

Bergersen tok befalsskolen for Feltartilleriet. Han var deretter i Tysklandsbrigaden før han tok Krigsskolen, der han gikk ut i 1953. Han har også Hærens stabsskole, Forsvarets høgskole og U.S. Army Command and General Staff College.

Fra 1969 til 1971 var Bergersen adjutant for kong Olav. Han arbeidet også noen år i Forsvarsdepartementet. Bergersen tjenestegjorde fra 1980 til 1983 som sjef for Finnmark landforsvar. Fra 1983 til 1990, da han gikk av med pensjon, var han sjef for Distriktskommando Trøndelag. 

Bergersen har også virket som heraldisk kunstner og fungerte som Forsvarets rådgiver i heraldikk, inntil oberst Jan Eide overtok vervet, og nå Claus Andreas Østby. Han har utarbeidet et stort antall avdelingsmerker, uniformsmerker, faner osv for Forsvaret. Han har også tegnet medaljer. Bergersen har også utformet uniformstegn og distinksjoner for statlige etater som Sivilforsvaret og Politi- og lensmannsetaten.

## Utmerkelser
For sin heraldiske innsats for Forsvaret er Bergersen tildelt Forsvarets hederskors, Forsvarsmedaljen med laurbærgren, og Hærens fortjenstmedalje. Han har også mottatt Hærens vernedyktighetsmedalje med tre stjerner, Den islandske falkeorden, Forbundsrepublikken Tysklands fortjenstorden og USAs Legion of Merit.

## Referanser


## Litteratur
* Hans Cappelen: «Militærheraldikeren og avdelingsmerkene», *[[Heraldisk Tidsskrift]]* nr 66, København 1992
Knud Børge Andersen

**Knud Børge Andersen** (født 1. desember 1914 i København, død 23. mars 1984) var en dansk sosialdemokratisk politiker.

Han var utenriksminister i Regjeringen Jens Otto Krag III samt Regjeringen Anker Jørgensen I og II.

Dessuten var han formann for Folketinget fra 3. oktober 1978 til 8. desember 1981 og Socialdemokratiets partisekretær.

Han var også i dagene 3.-5. oktober 1972 konstituert statsminister etter Jens Otto Krag – etterfulgt av Anker Jørgensen.

## Referanser
 

## Eksterne lenker
*
Seppo Reijonen

**Seppo Olavi Reijonen** (1944–2026) var en finsk-svensk skihopper.

Han deltok for Finland i OL i Grenoble i 1968, der han ble nummer 40 i storbakken. I VM i skiflyging i Planica i 1972 ble han nummer 32 (av 43 deltakere). Senere flyttet han til Sverige, og ble en del av det svenske landslaget.

Reijonen var med i den tysk-østerrikske hoppuka i 1976/77 og 1978/79, og ble nummer 64 og 57 sammenlagt. Det beste enkeltresultatet hans var 44.-plass i Garmisch-Partenkirchen 2. januar 1979.

Han ble nummer 35 (av 42 deltakere) i VM i skiflyging i Vikersund i 1977. I VM i Lahtis i 1978 ble han nummer 25 i storbakken og nummer 49 i normalbakken, og han var på det svenske laget som ble nummer 6 (av 10 lag) i lagkonkurransen.

Seppo Reijonen ble svensk mester i storbakke i 1978. Han var i senere år leder og trener for yngre hoppere i Fagersta backhoppningsklubb. Han ble i 2007 tildelt Vänsterpartiets lokale utmerkelse Vänsterns Fagerstapris for arbeidet som idrettsleder i Fagersta.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Svenska Skidförbundet: Backe/nordisk kombination
* Sveriges Radio: Ny hoppbacke invigs (lydklipp, 29. januar 2010)
* Vänsterpartiet Fagersta: Fagerstapriset

## Eksterne lenker
*
Sepp Lichtenegger

**Josef «Sepp» Lichtenegger** (født 13. november 1937 i Bad Goisern) er en østerriksk tidligere skihopper.

Han deltok i den tysk-østerrikske hoppuka fra 1961 til 1971, og ble nummer 2 sammenlagt i 1966/67. Hans beste enkeltresultat var 3.-plass i Innsbruck 6. januar 1967 og i Bischofshofen to dager senere.

Han var med i VM i 1966 og 1970, med 24.-plass i normalbakken i Oslo i 1966 som beste plassering. Han deltok i OL i 1964 og 1968, der hans beste plassering var 11.-plass i normalbakken i Seefeld i 1964.

Etter den aktive hoppkarrieren var Sepp Lichtenegger hopptrener og skilærer blant annet i hjembyen Bad Goisern.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Sepp Lichtenegger 

## Eksterne lenker
*
Torplassen

**Torplassen** (1a–11d) er et bostedsområde og gatesløyfe sør i Trondheim som grenser til Saupstad i sør og vest, Kolstad i nord og Bjørndalen med Størenbanen i øst. Plassen er omringet av skog med raviner både i sør, nord og øst mot jernbanelinjen.

Veien har tilførsel fra Saupstadringen fra vest og består av flere rekkehus i klynger. Den fikk sitt navn i 1970 etter en fotballplass i området.

## Litteratur
*
Pulverheksas jul

***Pulverheksas jul*** er et musikkalbum med Maj Britt Andersen, utgitt i 2008. Albumet er fra forestillingen med samme navn som har skuespillere som Maj Britt Andersen, Ingolf Karinen, Bo Anders Sundstedt, Jørn Morstad og Janne Starup Bønes. Albumet ble produsert av Maj Britt og Geir Holmen, og musikere var Ivar Anton Waagaard, Paolo Vinaccia, Geir Holmen, Gjermund Larsen, Andreas Utnem, Jan Erik Kongshaug som tekniker og Steinerskolen barnekor ledet av Tone Margrethe Wik

## Sporliste
# «Julebesøk»
# «Pulverheksas julekveld»
# «Pulverheksas baketips»
# «Julebesøk»
# «Trylle fram jul»
# «Julenissens sekk er vekk»
# «Tyven, tyven»
# «Det ordner seg til jul»
# «Bank bank bank»
# «Drømmeprinsen»
# «Julenissen kommer»
# «Månen passer på oss i natt»
# «Sledetrall»

## Referanser


## Eksterne lenker
*
Olav Mietinen

**Olav Mietinen** er en norsk skytter som representerte Vadsø og Øst-Finnmark skyttersamlag (dobbel nordisk mester og medlem av landslaget  fra 1979 til 1989 i øvelsen 300 meter rifle) og våpenforhandler.

## Referanser
Onger er rare

***Onger er rare*** er et musikkalbum med Maj-Britt Andersen, utgitt i 2006. Albumet lå tre uker på VG-lista og endte med 25.-plass som beste plassering. Musikerne på platen var: Stian Carstensen, Paolo Vinaccia, Per Sæmund Bjørkum og Ivar Anton Waagaard og Steinerskolens barnekor, med Maj Britt og Geir Holmsen sin datter Daniela.

## Sporliste

# «Tann-visa»
# «I bakvendtland»
# «Bolla pinnsvin»
# «Nøtteliten går på skolen»
# «Hompetitten»
# «Lille måltrost»
# «Soltrall»
# «Et vers om tran»
# «Helene harefrøken»
# «Jeger bom-bom»
# «Du og jeg og dompapen»
# «Teddybjørnens vise»
# «Sparegris-visa»
# «Bånsull»
# «Det var en gang»
# «Så seile vi på Mjøsa»
# «Spelldåsen»

## Eksterne lenker
Kaare Frøland

**Kaare Frøland** (1924–2014) var en norsk embetsmann, historiker og kommunepolitiker.

Han tok magistergraden i statsvitenskap ved Universitetet i Oslo i 1956 på en avhandling om Bygdefolkets Krisehjelp, som senere ble utgitt i bokform. Han utgav senere flere historiske verk.

Frøland ble ansatt hos fylkesmannen i Vestfold i 1956. Han ble Vestfolds første fylkesskolesjef i 1971 og fylkesrådmann da fylkeskommunen fikk sin egen administrasjon i 1976. Han gikk av med pensjon som fylkesrådmann i 1988.

Frøland representerte Arbeiderpartiet i Ramnes kommunestyre og formannskap i perioden 1960–1963. Han var vararepresentant til Stortinget fra Vestfold i to perioder 1965–1973.

## Bibliografi
* Vårt Ramnes i fortid og nåtid [1999] (red.)
* En kraft i bygdesamfunnet 1996
* Vestfold fylkeskommune gjennom 150 år [Vestfold fylkeskommune 1992]
* Ramnes kommune gjennom 150 år (Ramnes kommune 1987)
* Fra statssamfunnet til det tredje rike hos Henrik Ibsen [1979]
* Ramnes i hundre år 1867- 1967 (Ramnes Bondelag 1967)
* Krise og kamp - Bygdefolkets krisehjelp (Universitetsforlaget 1962)

## Referanser
Willi Egger

**Wilhelm «Willi» Egger** (født 7. oktober 1932 i Murau, død 29. april 2008 samme sted) var en østerriksk kombinertløper og skihopper.

Han ble nummer 16. i kombinert i OL i Cortina d'Ampezzo i 1956. Etter sesongen gikk han over til spesialhopping.

Han deltok i den tysk-østerrikske hoppuka fra 1956 til 1967, og ble nummer 2 sammenlagt i 1961/62. Han ble også nummer 4 i 1959/60 og nummer 8 i 1962/63. Han vant 3 enkeltrenn i Hoppuka.

Willi Egger var med i VM i 1958 og 1962. De beste resultatene fikk han i Zakopane i 1962, der han ble nummer 7 i storbakken og nummer 10 i normalbakken. Som skihopper deltok han i OL i 1960 og 1964, og ble nummer 12 i storbakken i Innsbruck i 1964.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Willi Egger 

## Eksterne lenker
*
The Giving Pledge

**The Giving Pledge** er et initiativ startet i 2009 av de amerikanske milliardærene Warren Buffett og Bill Gates hvor andre amerikanske milliardærer oppfordres til å gi bort minst halvparten av sin formue til veldedige formål i løpet av sin levetid. 

Buffett og Gates har per 2020 fått 210 milliardærer fra 23 land til å forplikte seg og oppropet har fått bred omtale i media. Blant de som har forpliktet seg er Michael Bloomberg, Larry Ellison, Ted Turner, Mark Zuckerberg, Elon Musk og Katja og Nicolai Tangen.

## Referanser


## Eksterne lenker
* 
* Bloggartikkel fra finansmagasinet ''Fortune'' om initiativet (engelsk)
Dalibor Motejlek

**Dalibor Motejlek** (født 17. april 1942 i Vysoké nad Jizerou) er en tsjekkisk skihopper som konkurrerte for Tsjekkoslovakia. Han satte verdensrekord i skiflyging i 1964.

Han deltok i den tysk-østerrikske hoppuka fra 1960 til 1968, og ble nummer 3 sammenlagt i 1964/65. Han ble også nummer 6 i 1965/66 og nummer 9 i 1967/68. Hans beste enkeltresultat var 2. plass i Bischofshofen 6. januar 1965.

Motejlek var med i VM i 1962 og 1966, med 21. plass i storbakken i Oslo i 1966 som beste plassering. I OL i 1964 ble han nummer 10 i storbakken i Innsbruck og nummer 19 i normalbakken i Seefeld.

15. februar 1964 satte han verdensrekord i skiflyging med 142 meter i Oberstdorf. Rekorden ble slått alt dagen etter.

Dalibor Motejlek har i senere år blant annet vært tsjekkisk landslagstrener.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Dalibor Motejlek 

## Eksterne lenker
*
Alvey Augustus Adee

**Alvey Augustus Adee** (født 27. november 1842 i Astoria i New York City, død 4. juli 1924 i Washington, D.C.) var en diplomat og embedsmann i USAs utenriksdepartement som var fungerende utenriksminister i september 1898 under den spansk-amerikanske krigen.

## Liv og virke
### Bakgrunn
Alvey Augustus Adee var den yngste av fem barn til marinelegen Augustus Alvey Adee og hans frue Amelia Kinnaird Graham Adee.

### Diplomatiet
Adee begynte som diplomat som privatsekretær for Daniel Sickles. Adee hadde vært med til Madrid da Sickles i 1869 ble utnevnt til USAs minister i Spania. I Madrid stiftet han bekjentskap med John Hay, som på denne tiden var sekretær for USAs legasjon i Spania.

Adee ble ved legasjonen i Madrid i åtte år, frem til 1877, da han fikk en midlertidig jobb i USAs utenriksdepartement i Washington, D.C.. I 1878 ble han leder av departementets diplomatiske kontor. I 1882 ble han forfremmet til tredje viseutenriksminister og i 1886 ble han igjen fremmet til andre viseutenriksminister, et embede han besatt frem til sin død.

Toppen av Adees karriere kom under den den spansk-amerikanske krigen i 1898. USAs utenriksminister John Sherman var gammel og hadde dårlig helse, og assisterende utenriksminister William R. Day var uerfaren med diplomati. Dette førte til at Adee, med det tredje høyeste embedet i departementet, ledet USAs diplomati under krigen. Fra 17. september til 29. september 1898, etter at både Sherman og Day hadde forlatt departementet, var Adee fungerende utenriksminister. John Hay overtok som utenriksminister den 30. september 1898, etter å ha kommet tilbake fra Storbritannia.

Adee var igjen den reelle lederen av utenriksdepartement under bokseropprøret i 1900, da Hay ble syk, og viseutenriksminister David Jayne Hill var fraværende fra Washington.

Etter 1909 sank Adees innflytelse og helse, selv om han fortsatte som andre viseutenriksminister frem til sin død.

Adee var ugift og barnløs. Han var velkjent for sine årlige sommerlige sykkelturer gjennom Europa, som han fortsatte med frem til utbruddet av første verdenskrig, da han vanligvis var ledsaget av Alexander Montgomery Thackara, USAs konsul i Berlin og senere Paris, og hans kone Eleanor, datter av general William Tecumseh Sherman.

## Referanser


## Litteratur
* Mellander, Gustavo A. (1971) *The United States in Panamanian Politics: The Intriguing Formative Years*. Daville, Ill.: Interstate Publishers. .
* Mellander, Gustavo A.; Nelly Maldonado Mellander (1999). *Charles Edward Magoon: The Panama Years*. Río Piedras, Puerto Rico: Editorial Plaza Mayor. . .
European Throwing Cup

**European Cup Winter Throwing** er en årlig europeisk friidrettskonkurranse for utøvere innen kasteøvelsene diskos, spydkast, sleggekast og kulestøt. Konkurransen arrangeres av Det europeiske friidrettsforbundet i mars hvert år.

## Arrangementer

## Eksterne lenker
* European Athletics - offisiell hjemmeside
* European Winter Throwing Cup 2010 – offisiell hjemmeside
USAs assisterende utenriksminister

**USAs assisterende utenriksminister** var et embete i USAs regjering, som eksisterte fra 23. mars 1853 til 30. juni 1924. Før 1853 var lederen for utenriksdepartementets kontor det nest høyeste embete i USAs utenriksdepartement. I 1854 overtok USAs utenriksminister denne rollen, mens rådgiveren i USAs utenriksdepartement overtok denne rollen i 1913. Idag er det nest høyeste embete i utenriksdepartementet besatt av USAs viseutenriksminister.

embetets oppgaver varierte opp gjennom årene, og inkluderte overvåking av ambassadene og konsulatene, generell styring av departementets korrespondanse, avtaler med konsuler, administrasjon av departementet, overvåking av økonomiske spørsmål og diverse geografiske inndelinger.
Nakenscanner

**Nakenscanner** er en billeddannende radar som brukes for å kroppsvisitere personer uten fysisk kontakt. Det er kjent at disse maskinene bruker en av to teknologier; backscatter X-ray og millimeterbølge-scanner. Den eldste teknologien er backscatter X-ray, og er bare i begrenset bruk på grunn av helserisikoen. Denne teknologien gir skarpere og mer detaljerte 2-dimensjonale bilder. Millimeterbølge-scanner er ansett å være tryggere i bruk og finnes på mange flyplasser. Disse sender radiobølger mot personen og bygger opp en 3-dimensjonal modell av personen, men uten klær. Bølgelengder for millimeterbølger er øverst i bølgeområdet som blir omtalt som mikrobølger.

Fordeler med slike scannere er typisk at det går mye hurtigere enn manuell kroppsvisitering, og at visitering med maskiner ofte oppfattes som mindre pågående enn manuell visitering. Opplevde ulemper er typisk forbundet med at bildene viser personen i naken fullfigur.

Scan med nakenscanner basert på billeddannende millimeterbølger er påstått å være harmløs av produsenter og brukere av slike scannere. Det finnes imidlertid ingen undersøkelser av langtidseffekter på et større antall mennesker.

Den første flyplassen som tok ibruk teknologien var Schiphol i Nederland. Fordi det er alvorlige problemer forbundet med å bli avbildet naken i mange kulturer så er det akseptert at personer kan velge manuell kroppsvisitering. I tillegg er hodet ekskludert fra å bli scannet og bildene er løpende slettet. Den som analyserer bildene sitter i et annet rom og skal ikke være istand til å se personen som blir scannet, all kontakt skal gå via en annen person som kan stoppe den undersøkte om noe er mistenkelig.

Det har vist seg at Transportation Security Administration og Marshalls Service i omfattende grad har lagret bilder fra nakenscannere de har operert. En scanner som var i bruk i rettsbygningen i Orlando har lagret omtrent .

## Referanser
Summer City

***Summer City*** er en australsk drama-thriller fra 1977 regissert av Christopher Fraser. Filmen handler om fire tenåringsgutter som drar ut av byen en weekend for å surfe. Dramatikken øker når den ene av dem roter seg inn i bråk med en av de lokale beboerne. Hovedrollene spilles av John Jarratt, Steve Bisley, Mel Gibson og Phillip Avalon. 

Filmen er også kjent under tittelen *Coast of Terror*.

I 1988 kom en oppfølger kalt *[[Breaking Loose (film)|Breaking Loose]].*

## Handling
Handlingen er lagt til Australia på begynnelsen av 1960-tallet: Fire tenåringsgutter fra Sydney reiser ut av byen en weekend for å surfe og treffe jenter. Den ene av dem havner i trøbbel etter å hatt sex med datteren til en av de lokale beboerne. Derfra utvikler det hele seg i en mer dramatisk retning.

## Om filmen
*Summer City* var en lavbudsjettfilm, men det hersker usikkerhet om hvor mye den kostet å lage. Anslagene går fra  til  AUD. Den ble en moderat kinosuksess i Australia hvor den innbrakte over en million australske dollar.

Mel Gibson hadde sin debut i denne filmen. Han fikk 20 dollar i honorar for sin innsats i filmen.

## Rollebesetning
* John Jarratt – Sandy 
* Phillip Avalon – Robbie 
* Steve Bisley – Boo 
* Mel Gibson – Scollop 
* James Elliott – Carolines far
* Debbie Forman – Caroline 
* Abigail – kvinne på pub
* Ward "Pally" Austin – som seg selv

## Referanser


## Eksterne lenker
*
Ruzizi (elv)

**Den Rusizi**, **Ruzisi** eller **Ruzizi** er ei elv i Sør-Kivu som kobler Kivusjøen til Tanganyikasjøen.
Lengden er 117 km.
Liv Frohde

**Liv Sylvia Frohde** (født 9. desember 1940) er en norsk forfatter, som siden 1994 har utgitt en rekke barnebøker.

Frohde er bosatt i Oslo, og har arbeidet som lærer i grunnskolen i mange år. Hun debuterte i 1996 med boka *Løftet*, som ble oversatt til japansk og kom i et opplag på 80&nbsp;000 i Japan. Flere av bøkene hennes er oversatt til japansk og tysk.

## Barnebøker
* 1994: *Løftet*, barnebok, Gyldendal
* 1996: *Det innerste rommet*, roman, Oktober
* 1998: *Tiger og Flekk*, barnebok, Gyldendal Tiden
* 1999: *Kosedyrtyven*, barnebok, Gyldendal Tiden
* 2000: *Hemmeligheten*, barnebok, Gyldendal Tiden
* 2001: *Da Sara forsvant*, barnebok, Gyldendal Tiden
* 2002: *Drømmedag for King*
* 2005: *Du slipper ikke unna*, ungdomsbok, Cappelen
* 2006: *Dobbeltgjenger*, barnebok, Gyldendal
* 2007: *Ørnereiret*, barnebok, Gyldendal
* 2010: *Knus*, barnebok, Gyldendal 
* 2012: *Mariahagen*, barnebok, Cappelen Damm
* 2015: *Jacob og hunden*, barnebok, Cappelen Damm

## Referanser


## Kilder
* Presentasjon av Liv Frohde i Forfatterkatalogen på Forfattersentrums nettsider
I Never Promised You a Rose Garden

**I Never Promised You a Rose Garden** har flere betydninger:

*Jeg lovet deg aldri en rosenhave, en bok fra 1964 skrevet av Joanne Greenberg.
**Jeg lovet deg aldri en rosenhave, en amerikansk spillefilm fra 1977 basert på boka fra 1964.
*(I Never Promised You A) Rose Garden, en popsang fra 1970 fremført av Lynn Anderson.
Dørstokken heme (album)

***Dørstokken heme*** er et musikkalbum med Maj Britt Andersen, utgitt i 2004. Alle tekstene er skrevet av Alf Prøysen, mens musikken er skrevet av blant annet Bjarne Amdahl. Tittelen er hentet fra boka *[[Dørstokken heme]]*, som Prøysen utga i 1945.

## Sporliste

# «Slipsteinsvæilsen» (Alf Prøysen/Bjarne Amdahl)
# «Jørgen hattemaker» (Alf Prøysen/Bjarne Amdahl)
# «Kjæm du i kvæld» (Alf Prøysen/Gammel melodi)
# «Trassvisa hennes Tora» (Alf Prøysen/Egil Monn-Iversen)
# «Tango for to» (Alf Prøysen/Bjarne Amdahl)
# «Blåklokkevikua» (Alf Prøysen/Finn Ludt)
# «Mari du bedåre»  (Alf Prøysen/Bjarne Amdahl) med Eldar Vågan
# «Sparegris-visa» (Alf Prøysen/Gammel melodi)
# «Sønnavindvalsen» (Alf Prøysen/Bjarne Amdahl)
# «Patriot Paula» (Alf Prøysen/Bjarne Amdahl)
# «Vise for gærne jinter» (Alf Prøysen/Egil Monn-Iversen)
# «Den første løvetann» (Alf Prøysen/Bjarne Amdahl)
# «Du ska få en dag i mårå» (Alf Prøysen/Otto Nielsen)
# «Mitt hjerte er ditt» (Alf Prøysen/Nils Ferlin/Geir Holmsen)

## Musikere

*Maj Britt Andersen: Sang
* Bjørn Charles Dreyer: Gitarer
*Geir Holmsen: Bass, Programmering, Kor, Plystring
*Alfred Janson: Trekkspill, Kor
*Gjermund Larsen: Fele
*Gjermund Silset: Kontrabass
*Paolo Vinaccia: Trommer, Perkusjon, Kor
*Ivar Anton Waagaard: Flygel
* Berit Cardas: Fiolin
* Emery Cardas: Fiolin
* Frode Larsen: Fiolin
* Henninge Landaas: Bratsj

## Innspilling
Innspillingen ble gjort i Rainbow Studios i Oslo i september 2004.

Tekniker: Jan Erik Kongshaug.

Arrangementer: Geir Holmsen

Produsenter: Geir Holmsen og Maj Britt Andersen

## Referanser
Norsk Idrætsblad

***Norsk Idrætsblad*** var et norsk tidsskrift med fagstoff og nyheter innen sport som utkom fra 1878 til 1925. 

Bladet ble etablert som *Norsk Skytter- og Jægertidende* i 1878, men endret i 1881 navn til *Norsk Idrætsblad*, og utkom frem til 1915. Det ble deretter slått sammen med tidsskriftet *Sport*, under navnet *Norsk Idrætsblad og Sport*. Med den nye tittelen gikk bladet likevel inn i 1925.  

Bladet *Sport* utkom fra 1908 til fusjonen i 1915. Redaktører var blant annet Sigurd Segelcke Meidell (1908) og Johannes Dahl (1909-10).

## Referanser


## Se også
* Idrettsbladet

## Eksterne lenker
* 
*
Zookose

***Zookose*** er den andre boken til Rune Salvesen, som ble gitt ut på Aschehoug 2009. Boken er en dystopisk skildring av årene før, under og etter verdens undergang. Handlingen utspiller seg i en skandinavisk by ved havet. Tittelen er et ordspill: en sammensetning av ordene zoologisk hage og psykose.

## Kilder
* «Mørke drifter etterpå», anmeldelse av boken i Stavanger Aftenblad.
Kalevi Kärkinen

**Kalevi Antero Kärkinen** (født 15. august 1934 i Helsingfors, død 8. april 2004 i Lahtis) var en finsk skihopper.

Han ble nummer 9 i VM i Lahtis i 1958. I prøve-OL i Squaw Valley året etter satte han den første bakkerekorden i OL-bakken, med 85,5 meter. Han ble nummer 3 sammenlagt i den tysk-østerrikske hoppuka i 1960/61, den eneste gangen han deltok. Han vant ett av rennene, i Innsbruck 6. januar 1961.

Kalevi Kärkinen var eldre bror av skihopper Juhani Kärkinen.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skisprungschanzen-Archiv: Squaw Valley CA

## Eksterne lenker
*
Chão

**Chão** (portugisisk: **Ilhéu Chão**) er den nordligste og minste av de tre Desertasøyene, ei ubebodd øygruppe like sørøst for Madeira. Den har et areal på i underkant av en halv kvadratkilometer, har svært bratt kystlinje og består i stor grad av et nokså flatt platå i 100 meters høyde over havet.

Den tidligere importerte bestanden av geiter døde ut tidlig på 1900-tallet, og det samme skjedde med kaninene rundt 1970. Dette har bidratt til at Chão – i motsetning til de to naboøyene – har et ganske rikt planteliv. 

Gulbeingråmåke, kapverdepetrell, spisshalepetrell, gulnebblire, passatstormsvale, dverglire, makrellterne og kanariirisk hekker på øya.

## Kilder
* Peter Sziemer: *Madeira's Natural History in a Nutshell*, Francisco Ribeiro & Filhos 2000, ISBN 972-9177-31-7

## Eksterne lenker
* Topografisk kart (1:250000) over Madeira med Desertasøyene
Hertug av Brabant

**Hertug av Brabant** (nederlandsk: *Hertog van Brabant*, fransk: *Duc de Brabant*, tysk: *Herzog von Brabant*) er en tittel som benyttes innen det belgiske kongehus der den kan tildeles kongens eldste sønn, landets kronprins. Tittelen ble valgt av historiske grunner og viser til hertugdømmet Brabant, som var kjernen i De habsburgske Nederlandene. Den viser med andre ord *ikke* til dagens brabantske provinser (Flamsk Brabant, Vallonsk Brabant, Antwerpen og Brussel i Belgia og Noord-Brabant i Nederland).

Tittelen hertug av Brabant ble første gang benyttet for kong Leopold Is sønn Leopold,  som fikk tittelen i 1840. Dennes egen sønn, som også het Leopold, fikk tittel av hertug av Brabant i 1865, men bar tittelen i kun fire år da han døde av lungebetennelse i 1869. 

Tittelen ble så igjen først benyttet i 1909, da av kong Albert I som kom på tronen og hans sønn, Leopold, fikk hertugtittelen. Da Leopold selv ble konge i 1934 fikk hans sønn Baudouin tittelen hertug av Brabant. Kong Baudouin hadde ingen barn og hertugtittelen var ikke i bruk inntil Baudouins bror Albert arvet tronen som Albert II av Belgia i 1993. Kronprins Philippe fikk da tittelen hertug av Brabant. Hans ektemake Mathilde bar tittelen hertuginne av Brabant. 

Etter at Philippe avla ed som den syvende «kongen av belgierne» i 2013, ble Philippes eldste datter prinsesse Elisabeth Belgias første kvinnelige tronarving og den første hertuginnen av Brabant.

Tittelen hertug av Brabant inngår også blant de tradisjonelle titlene til kongene av Spania av Huset Bourbon, som en del av disses burgundiske arv.

Andre europeiske kongehus har også titler som kan tildeles kronprinsen, som den spanske tittelen fyrste av Asturias og den britiske tittelen fyrste av Wales.

## Referanser


## Eksterne lenker
* «Duke of Brabant», det belgiske kongehus
Amigas y Rivales

***Amigas y Rivales*** (orig: *venner og rivaler*) er en meksikansk TV-serie som ble produsert og krigkastet av Televisa i 2001. Tv-serien ble sendt i flere land, blant annet USA og Polen, Brasil, Venezuela og Ungarn.

## Synopsis
Tv-serien forteller en historie om fire 21 år gamle jenter med forskjellige sosiale bakgrunner. Den første av dem, Laura er en smart, sensitiv og seriøs jente fra en middel klasse familie. Hun studerer informatikk på et privat universitet, fordi hun har fått stipend. 

Jimena er den typiske rike jenten; uansvarlig, overdreven, og utrolig useriøs. Hun lever et liv fullt av alkohol, narkotika og sex.    

Ofelia er Jimenas beste venninne, og er rik slik som Jimena. Etter at Ofelia finner ut at hun er HIV- smittet, lærer både hun og Jimena seg å ikke bli involvert med en hvilken som helst gutt.  

Den siste av jentene er Nayeli, som er den fattigste av dem. Nayeli jobber som vaskehjelp i huset til Jimena. Drømmen hennes er å bli skuespiller i Hollywood slik som idolet hennes Salma Hayek. 

## Roller

## Musikk
# "Amigas y Rivales" Kabah (band) (Anaya, Maria Jose Loyola; Knupegelmacher, Kaniela Magun; Tapia, Hector Fernando Quijano; Tapia, Janine Patricia Quijano)
# "Entre Amigas" Jackson, Amaury, Lopez  (Jackson, Amaury Lopez; Johnny Lozada)
# "Vuelvo a Intentar" Angélica Vale  (Hartman, Angelica Maria Vale)
# "No Sabes Cuanto" Alex Sirvent  (Barton, Alejandro Sirvent)
# "Amigales y Rivales" Alex Sirvent  (Barton, Alejandro Sirvent; Ruelas, Raul Cortes)
# "Que Paso"  Johnny Lozada  (Correa, Johnny Loazada)
# "Vuelvo a Intentar (Versión Merengue)" Angélica Vale  (Hartman, Angelica Maria Vale; Luis Reynoso Gongora)
# "Ellas"  Sirvent Barton  (Barton, Alejandro Sirvent)
# "Amigas y Rivales" Angélica Vale   (Hartman, Angelica Maria Vale; Luis Reynoso Gongora)
# "Al Ataque Feo"  Gabriel Soto   (Barton, Alejandro Sirvent)

## Referanser


## Eksterne lenker
*
Alte Oper undergrunnsstasjon

**Alte Oper** er en stasjon på Frankfurts undergrunnsbane. Stasjonen ligger ved Frankfurts konserthus Alte Oper, som den har fått navn etter.

## Eksterne lenker
*
Leipziger Straße undergrunnsstasjon

**Leipziger Straße** er en stasjon på Frankfurts undergrunnsbane. Stasjonen ligger under gaten med samme navn.

## Eksterne lenker
*
Kirchplatz undergrunnsstasjon

**Kirchplatz** er en stasjon på Frankfurts undergrunnsbane. Stasjonen ligger under plassen med samme navn.

## Eksterne lenker
*
Frøken, gi meg himmelens nummer

«**Frøken, gi meg himmelens nummer**» er opprinnelig en gammel amerikansk vise skrevet av Charles K. Harris på begynnelsen av 1900-tallet. Han var sin egen forlegger og meget produktiv. Originalt het visa «Hello Central, Give Me Heaven», og ble raskt populær i Europa.

## Innspillinger
Signe Heide Steen med orgel spilte den inn i Kristiania 5. september 1910. Visa ble utgitt på den akustiske 78-platen Gramophone 2823015.

Alf Prøysen med Columbia Salongorkester spilte inn visen på plate i Oslo i april 1947. Den ble utgitt på 78-platen Columbia GN&nbsp;998. Av nyere innspillinger kan nevnes Rita Engebretsen og Helge Borglund på *[[Frem fra Glemselen kap.18]]*. Hvem som har skrevet den norske oversettelsen er ukjent.

## Kilder
**[[Sangene i våre hjerter]]*, Elin Prøysen, 2007
**[[I milla seg og himlen]] En vandring i Alf Prøysens religiøse landskap*, Nils-Petter Enstad, 2010

## Teksten
#- Pappa, vi er så alene siden mamma gikk til Gud.- Mamma kommer nok tilbake, blott vi sender henne bud.- Jeg vil bede mamma komme hjem til deg og meg,løft meg opp til telefonen, hør nu ringer jeg:"Frøken, gi meg himlens nummer,har du meg forstått?Mamma bor der oppe ser du, i et stjerneslott.Tenk hvor glad hun blivernår hun hører det er meg."- Mamma vi er så alene, pappan min og jeg.
#Damen på sentralen lytter smilende til barnets bønn,smiler mens en tåre rinner nedad hennes kinn i lønn.Stakkars liten jeg vil bringe denne piken trøst.Og i telefonen klang en mild og kjærlig røst:"Her er mamma, du min egenkjære lille venn,snart jeg vil til deg og pappa komme hjem igjen."- Mamma kyss din lille pike,hør jeg kysser deg,Mamma vi vil bli så glade, pappan min og jeg.
Industriehof bybanestasjon

**Industriehof** er en stasjon på Frankfurts undergrunnsbane. Stasjonen har forbindelse til trikkenettet.

## Eksterne lenker
*
Arleigh Winston Scott

**Arleigh Winston Scott** (1900–1976) var generalguvernør på Barbados mellom 18. mai 1967 til 9. august 1976. 

Han var den første innfødte generalguvernøren fra Barbados, og fikk sin utdannelse ved St. Giles Boys 'School og College Harrison. Han studerte medisin ved Howard University i USA og ved University of Edinburgh i Skottland.

Han returnerte til Barbados i 1953 etter endt utdannelse i USA og Storbritannia, og han ble i hjemlandet vellykket og høyt ansett som kirurg og lege. Han etablerte et sykehjem, som er kjent under navnet Woodside Memorial Clinic, og som han fortsatte å drive helt selv frem til han ble utnevnt til generalguvernør. 

Han hadde en fremragende rolle innen samfunnsarbeid og han ga sine tjenester gratis til Barnas Goodwill League, så vel som foreleser og professor i folkehelse. Fra tid til annen lærte han om viktigheten av hygiene til elevene ved noen av barneskolene i Bridgetown-området. Winston Scott satt i senatet på Barbados mellom 1964 og 1967. 

I 1966 ble han utnevnt til Det kongelige råd for Barbados. Det samme året ble han adlet av dronningen og han ble dermed kjent som Sir Winston Scott. 

Han døde som generalguvernør. 

Scott var storkorsridder av The Royal Victorian Order og The Most Distinguished Order of Saint Michael and Saint George. Han var dermed slått til ridder og kunne føre tiltaleformen *[[Sir]]* foran sitt navn.
Frem fra Glemselen kap. 18

***Frem fra Glemselen kap.18*** er den attende platen i serien Frem fra Glemselen med Rita Engebretsen og Helge Borglund. Ti år var gått siden *[[Frem fra Glemselen kap. 17]]* hadde blitt lansert, og i mellomtiden hadde selskapet PolyGram, etter hvert Universal, sporadisk utgitt noen av de gamle produksjonene på CD og kassett. Men i 1997 vekket Per Johan Skjærstad og artistene serien til live igjen. Nå var Arve Sigvaldsen tilbake som produsent, og atter en gang het plateselskapet Talent. Denne utgaven av «Frem fra Glemselen» fikk også undertittelen *Fortsettelsen*. Tilbake var Engebretsen og Borglund med skillingsviser på repertoiret, til glede for publikum. 

De fikk en stor radiohit med visa om «Svarta Bjørn». Av andre skillingsviser på denne utgaven finner man «Amanda og Herman» og «Løvebruden». *Frem fra Glemselen kap. 18* kom på markedet i august 1997, og utgivelsen ble også presentert på TV 2 Nyhetene. Denne platen fikk god kritikk, og solgte i overkant av 20&nbsp;000 eksemplarer. Allerede året etter forandret Arve Sigvaldsen navnet på plateselskapet fra Talent til AS Records, og platen kom ut på nytt. Dette var det første albumet som det ble brukt TV-reklame på, og med *Frem fra Glemselen kap. 18* var Engebretsen og Borglund tilbake på VG-lista.

## Sporliste
#«Frøken, gi meg himmelens nummer» (Charles Harris), sunget av Rita Engebretsen & Helge Borglund
#«Svarta Bjørn» (Henry Skilbred), sunget av Rita Engebretsen & Helge Borglund
#«I en sprukken rønne nedi Vika» (Bias Bernhoft/Thoralf Borg), sunget av Helge Borglund
#«Vesle Daniel» (Simon Watne/Jacob Sande), sunget av Rita Engebretsen
#«Truls» (Ukjent), sunget av Rita Engebretsen & Helge Borglund
#«Tyvenes konge» (Ukjent), sunget av Helge Borglund
#«Per Olsens sørgelige skjebne» (Ukjent), sunget av Rita Engebretsen
#«Kjære Lille Torild» (Otto Nielsen), sunget av Helge Borglund
#«Løvebruden» (Trad/Adabert von Charmissio-Wilhelmina Stålberg), sunget av Rita Engebretsen
#«Tatergutten» (Ukjent), sunget av Helge Borglund
#«Amanda og Herman» (Ukjent), sunget av Rita Engebretsen

## Andre medvirkende
*Idé og opplegg: Per Johan Skjærstad
*Produsenter: Trond Nagell Dahl, Arve Sigvaldsen
*Innspilt i TVA Studio, Oslo 1997
*Foto: Holland

## Utgivelser
* 1997 MC/CD Talent TVA 1043
* 1998 AS Records ACD 2001
* 2007 CD Nidelven Grammofon/Universal NCD 0701
Vesle Daniel

**«Vesle Daniel»** eller **«Då Daniel drog»** er et dikt og ei vise skrevet av Jakob Sande (1906–1967). Diktet handler om den såre avskjeden til førstereisgutten Daniel. Det er hentet fra Jakob Sandes diktsamling *Guten og Grenda* fra 1945. Forfatteren komponerte også en egen melodi til teksten, men den alternative melodien av Simon Vatne er mer brukt. Visa er kjent i Jon Eikemos fremføring, og er også spilt inn av Kurt Foss og Reidar Bøe, Kari og Ivar Medaas samt Rita Engebretsen på platen *[[Frem fra Glemselen kap.18]]*.
Truls (vise)

«**Truls**» er en revyvise, en rampevise av tegneseriekarakter. Opphavsmenn er ukjent, men den stammer visstnok fra en studentrevy. Det er ulik verserytme og melodi på versene. Sangen er innspilt på *[[Frem fra Glemselen kap.18]]* med Rita Engebretsen og Helge Borglund.
Innspilt av Guggen Tøraasen på albumet Blomster og Bananer 5. november 1974.

## Teksten
#Vi leker jo så glad med Truls hver eneste dagfor tenk en søndag morgen på taket hjemme i gården,så lærte vi han og fly og jøss som han var kryhan hoppet ut fra taket i en gammel paraplyså nå får ikke Truls lov å komme ut mer og leke med meg og Per.
#I går vi lekte brannbil du storeste minvi helte på Truls bensinvi torde ikke bære han hjem etterpå,så Anne Liss og jeg vi kan ikke forståhvorfor Truls ikke får lov å komme ut mer og leke med meg og Per.
#Du kan tro at Truls er snill han gjør alt som vi vil,han røyker på sigarer, og spiser skobesparer,hans mor har løstann men han slukte også denså nå tør hun ikke smile før den kommer ut igjen,så nå får ikke Truls lov å komme ut mer og leke med meg og Per.
#Men nå har jeg funnet revolveren til far,og kulene som han har.Jeg skyter hele dagen du kan tro jeg er flink,men jøss som jeg er sinna for jeg har ikke noen blinknå som Truls ikke får lov å komme ut mer og leke med meg og Per.
#Vi er ikke venner med Truls lenger nåfor han er så lumpen så.I forgård så slukte han en dynamittpatron,nå flyr han rundt og skryter av at han er blitt kanon,så nå får ikke Truls lov å komme ut mer og leke med meg og Per.
#I går vi lekte brann i stua hjemme hos hanførst velta vi piano og brukte det som kano,og siden ble det brann, men det gjorde ikke det grannfor vi fikk redda mora hans sitt største kakespann,så når får ikke Truls lov å komme ut mer og leke med meg og Per.
#I går vi tente fyr i mammaen hans komfyrdu kan tro det ble ballade for Truls var karbonade,vi smurte han inn med smør så banket vi han mørog stekte han i stekovnen til han fikk rød kulørså nå får ikke Truls lov å komme ut mer og leke med meg og Per.
#Men vi løp ned til brygga da Truls var blitt friskog Truls måtte være fisk.Vi tok å heiv han ut i fra Hansens badetrappvi fiska og vi fiska men aldri fikk vi nappså nå kan ikke Truls lenger komme ut mer og leke med meg og Per...
Albin Plank

**Albin Plank** (1931–2019) var en østerriksk skihopper som representerte SC Bischofshofen. Han deltok i den tysk-østerrikske hoppuka fra 1953 til 1961, og ble nummer 2 sammenlagt i 1959/60. Han ble også nummer 6 i 1954/55. Han vant ett enkeltrenn, i Bischofshofen 6. januar 1960. Han ble nummer 47 i VM i Falun i 1954. I OL i Squaw Valley i 1960 ble han nummer 14.

Plank falt og brakk kragebeinet under trening i Innsbruck 29. desember 1961, og kom ikke tilbake som skihopper. Han var deretter trener for det sveitsiske landslaget til 1963 og for det østerrikske juniorlandslaget i 1964/65.

Albin Plank arbeidet ved den østerrikske jernbanen som ombordansvarlig og konduktør fra 1951. Han ble jernbane-europamester i skihopping i 1958 og 1961. Han vant også arbeidersportsforbundet ASKÖs nasjonale mesterskap i skihopping i 1951, 1957 og 1961.

## Referanser


## Kilder
* Skiclub Bischofshofen: Spitzensportler im Bischofshofener Skilauf  (s. 477, som Alwin Plank, besøkt 4. juni 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Alwin Plank  (som Alwin Plank, besøkt 4. juni 2011)

## Eksterne lenker
*
Tyvenes konge

«**Tyvenes konge**» er en skillingsvise som skal stamme fra begynnelsen av 1900-tallet. Den er kjent i Sverige som en «Kåkvisa», dvs en sang som ble fremført mye og var populær blant innsatte i fengslene. Både komponist og tekstforfatter er ukjent, men muligens er melodien eldre enn visa, og opprinnelig en instrumental. Samme melodi er også brukt til visa «Ballets dronning». Denne visa er imidlertid innspilt på platen *[[Frem fra Glemselen kap.18]]* med Helge Borglund.

## Teksten
#Se Tyvenes konge han hastet fra valsen som nettopp tok sluttsin kappe om skulderen han kastet og skyndte i parken seg ut.Hva var det som rørte han sinne og gjorde hans panne så blek,kan hende et skremmende minne fra dypet av lidelsens lek.
#Han vokste opp uten foreldre i motgang i sult og i nødsom barn med en bror som var eldre han tigget det daglige brød.Så ble han et offer av gaten med venner som lærte ham opphans evner de førte ham siden til byens forbrytertopp.
#Rundt bordet de sendte pokalen men stolen til kongen sto tom,en stigende uro i salen blant mange som så at han kom.Hans dronning den vakre blondinen, så herjet av lettsindighethun ble i sin fagreste ungdom forført av hans livlighet.
#Hun savnet fortvilet hans nærhet og følte at noe var galt,hun spurte omkring hvem som visste men sannheten ble ei fortalt,til sist fikk hun høre av vakten at kongen i parken gikk utda sprang hun avsted for å lete og fant ham så der til slutt.
#Hun vandret så opp til hans side og hvisket forsiktig hans navn,han løftet pistolen til hodet for livet det kjentes så kaldt.Et skudd smalt så høyt gjennom natten, et anskrig og så var det sluttpå marken lå Tyvenes konge som fra de levendes rekker gikk ut.

## Kilder
*Bakgrunnstoff på platen *Frem fra Glemselen kap.18*, Per Johan Skjærstad, Talent 1997
Per Olsens sørgelige skjebne

«**Per Olsens sørgelige skjebne**» er den norske versjonen av Dan Anderssons dikt «Per Ols Per Erik». Melodien skal være tradisjonell skillingsvisemelodi, opprinnelig tysk. Den norske versjonen er bearbeidet av Fredrik Friis til en Gluntan-innspilling. Også Rita Engebretsen sang den inn på *[[Frem fra Glemselen kap.18]]*. Hootenanny Singers bidro til å gjøre denne kjent i Sverige på plate.

## Teksten
#Per Olsen elsket nabogårdens Lise, men så en dag fikk hun en annen kjær,hans minne lever nå i denne vise det er hans skjebne som beskrives her.
#Den store sorgen som Per Olsen kjente kan den forstå som får en pikes nei,det er så tragisk det som siden hendte, han gikk til stranden for å drukne seg.
#Per Olsen ønsket ingen andre piker for det var bare Lise han holdt av,han fylte lommene med stein og spiker for raskt å komme i den våte grav.
#Og månen skinte vakkert over vannet og langs den veien som han måtte gå,men ingen så Per Olsens bleke panne og ingen visste hva han tenkte på.
#Han sto en stund og stirret ned mot vannet og kunne se den kalde klare bunnså gjorde han det skjebnesvangre spranget og alt var over på et kort sekund.
#Det som var hendt det spurtes under tiden snart ble han funnet mellom tang og siv,nå er det lenge ganske lenge siden den kvelden da han tok sitt unge liv.
#Hans kjære Lise slapp å gå å lete nå er hun gift og ganske tung og svarmen det er best Per Olsen ikke vet det han har det sikkert bedre der han er.
#Per Olsen hører ingen sinte stemmer, og føler aldri mere hat og naghan hviler stille under muld som gjemmer til han står opp på dommens store dag.